Kartūzieši - Vikipēdija

# Kartūzieši

### Vikipēdijas raksts

Kartūziešu ordeņa ģērbonis

Kartūzieši (latīniski Ordo Cartusiensis, saīsināti: OCart) ir Romas Katoļu baznīcas eremītu ordenis. Dibinājis sv. Bruno no Ķelnes 1084. gadā. Moto: Stat crux dum volvitur orbis (Krusts stāv, kamēr zeme griežās).

## [izmainīt šo sadaļu] Vēsture

La Grande Chartreuse, Kartūziešu pirmais klosteris

1084. gadā sv. Bruno ar sešiem biedriem uzsāka vientuļnieku dzīvesveidu La Chartreuse kalnu apvidū netālu no Grenobles Francijā. Ar sv. Hugo atļauju, kurš toreiz bija Grenobles bīskaps, Bruno un viņa biedri sāka sev celt atsevišķas mazas mājiņas dzīvošanai, klostera kopienas ēkas un baznīcu. Visas telpas bija savienotas ar krusteju. Bruno dzīvesveidam pievienojās arvien jauni cilvēki - klosteris auga un vēlāk tika saukts par La Grande Chartreuse. Kad sekotāju skaits turpināja augt un tika dibināti tādi paši klosteri citās vietās, 1127. gadā, vadoties pēc Bruno atstātā dzīvesveida un paradumiem, tika uzrakstīta kopienas pirmā regula. Pāvests Inokents II to 1133. gadā apstiprināja. 1170. gadā pāvests Aleksandrs III kopienu atzina par ordeni. Ordeņa nosaukums cēlies no pirmā klostera latīniskā vietas nosaukuma Cartusia.

1145. gadā tika dibināts kartūziešu mūķeņu atzars.

Šobrīd pasaulē ir 19 vīriešu un 5 sieviešu klosteri ar apmēram 400 mūkiem un 75 mūķenēm. Kartūzieši ir vienīgais ordenis, kas līdz mūsdienām saglabājis stingri kontemplatīvu un no ārpasaules nošķirtu dzīvesveidu.

## [izmainīt šo sadaļu] Dzīvesveids

"Mūsu pūles un mūsu aicinājumus galvenokārt ir veltīts, lai atrastu Dievu klusēšanā un vienatnē". (Statūti 12,1).

Klosterī ir triju veidu mūki - priesteri, brāļi un donāti. Kartūziešu priesteri katru dienu lūdz senā parauga stundu lūgšanu, kura sastāv no 8 diennakts lūgšanu laikiem: Matutīns, Laudes, Prima, Terca, Seksta, Nona, Vesperes un Kompletorijs. Diena klosterī beidzas 18:40 un sākas 10:40. Ir divi četrstundīgi laiki miegam - dienas beigās un naktī starp 1:40 un 5:40. Katru rītu paredzēts laiks kontemplācijai. 7:00 kopīga 15 minūšu adorācija un pēc tās kopīga mise. Tālākās dienas 8 stundas tiek pavadītas pārmaiņus lūgšanā, studijās un saimnieciskos darbos. Ir divi ēšanu laiki - pusdienas un vakariņas, kuras katrs ēd atsevišķi. Kopīgas pusdienas ir tikai svētdienās. Vienreiz nedēļa priesteriem paredzēta kopīga četru stundu pastaiga, kas ir vienīgā reize, kad iespejams brīvi sarunāties.

## [izmainīt šo sadaļu] Garīgums

## [izmainīt šo sadaļu] Dokumentācijas

2005. gadā iznāca Filipa Grēninga (Philip Gröning) dokumentāla filma "Lielajā klusumā" (Die große Stille), kura tika filmēta La Grande Chartreuse.

## [izmainīt šo sadaļu] Saites

- Kartūziešu mājas lapa
- Dokumentālā filma "Lielajā klusumā" (Režija: Filips Grēnings, Vācija 2005, 162 min.)

| Šis raksts ir nepilnīgs. Jūs varat dot savu ieguldījumu Vikipēdijā, papildinot to.

Saturs iegūts no "http://lv.wikipedia.org../../../k/a/r/Kart%C5%ABzie%C5%A1i.html"

Kategorijas: Nepabeigti raksti | Kartūziešu ordenis

##### Views

- Raksts
- Diskusija
- Pašreizējā versija

##### Meklēt

##### Citās valodās

- English
- Deutsch
- Esperanto
- Español
- Français
- Italiano
- Lëtzebuergesch
- Nederlands
- Norsk (bokmål)
- Polski
- Português
- Русский
- Svenska